OpenLLM-France/wikimedia huggingface dataset:
# Baglung

Baglung edo Baglung Nagarpalika (nepaleraz बागलुङ) Nepalgo Dhawalagiri Guneko hiriburua da. Dhaulagiri mendizerraren ikuspegiak erakarrita turismoa nabarmen hasi da.

## Geografia eta klima

Katmandutik 275 kilometro mendebaldera dago, Dhaulagiri mendizerran kokatua. Klima epela du, batezbeste 26 °C-ko tenperatura maximoa eta 19 °Cko minimoa. Prezipitazioak ere ez dira gehiegizkoak, urtero 1060.9 ml ingur hain zuen ere, gehiena montzoi garaian. Elurra aldiz ez da batere ohikoa.

## Demografia

Urtean %3ko hazkuntza du Baglungeko populazioak. Etnia ugari daude; Brahmin, Magar, Chhettri, Chhantyal, Dalit.. baita Newari, Gurung eta Thakali batzuk ere. Erlijio nagusia hinduismoa da.

## Kanpo estekak

* Datuak: Q1659597
* Multimedia: Baglung / Q1659597
# Bagmati ibaia

Bagmati ibaia (nepaleraz बागमती नदी) Nepal eta Indiako ibaia da. Hinduentzat eta budistentzat ibai sakratua da.

## Ibilbidea

Katmandutik 15 km ipar-ekialdera dagoen Bāghdwār-en (nepaleraz Tigrearen atea) hiru errekak bat egitean sortzen da Bagmati ibaia. Katmaduko ibarrean aurrera egiten du arroz soro artean Pashupatinath tenplua pasa eta hiriburuan sartzen delarik. Bertan Monahara eta Vishnumati ibaiekin bat egin eta aurrera doa Katmandu eta Patanen arteko muga finkatuz.
Katmanduko ibarraren hegoaldetik Terai lautadara pasa eta Indiara sartzen da Dhengen. Bihar estatuan Lakhandei ibaiarekin bat egiten du eta berehala Koshi ibaiari lotzen zaizkio. Guztien urek Ganges ibaian bukatzen dute. Montzoi garaian Bagmati ibaiaren ur maila asko igotzen da eta hegoaldeko lurretan uholdeak izan ohi dira, azken urtetako latzena 1993an gertatu zen.

## Hinduismoa

Tenplu hindu ugarik bertan egiten dituzten beren erritu eta erreketak. Nepalgo hinduisten arabera hildako gorpua hiru aldiz sartu behar da uretan erre aurretik, eta hileta zuzentzen duenak (normalean seme zaharrenak) bainua hartu behar du erreketa gertatu eta berehala. Bagmati ibaiaren ertzean dauden tenpluetan garrantzitsuena Katmanduko Pashupatinath tenplua da.

## Kutsadura

Bagmati ibaia oso kutsaturik dago. Katmanduko estolderiatako ur zikinak jasotzen ditu, inongo tratamendurik izan ez dutenak, eta nekazaritzako produktuen soberakinak ere ibaira doaz. Honi gorputzen erreketak gehitu behar zaizkio. 2000. urteko azaroan Friends of Bagmati (Bagmatiren lagunak) elkartea sortu zen ibaia garbitzeko ekintzak eta proposamenak egiteko.

## Kanpo estekak

* (Ingelesez) Friends of Bagmati
# Bagnara di Romagna

Bagnara di Romagna Italiako udalerri bat da. Ravennako probintzian kokatuta dago, Emilia-Romagna eskualdean. 2.392 biztanle ditu, 9,96 kilometro koadroko azaleran banatuta.

## Mugakideak

Bagnara di Romagnak honako udalerri hauekin egiten du muga:
Cotignola Lugo Mordano Imola Solarolo

## Kanpo estekak

* Datuak: Q52959
* Multimedia: Bagnara di Romagna / Q52959
# Bagnaria

Bagnaria Italiako udalerri bat da. Paviako probintzian kokatuta dago, Lombardia eskualdean. 639 biztanle ditu, 16,66 kilometro koadroko azaleran banatuta.

## Mugakideak

Bagnariak honako udalerri hauekin egiten du muga:
Gremiasco Varzi Ponte Nizza

## Kanpo estekak

* Datuak: Q39044
* Multimedia: Bagnaria / Q39044
# Bagnaria Arsa

Bagnaria Arsa Italiako udalerri bat da. Udineko probintzian kokatuta dago, Friuli-Venezia-Julia eskualdean. 3.436 biztanle ditu, 19,23 kilometro koadroko azaleran banatuta.

## Mugakideak

Bagnaria Arsak honako udalerri hauekin egiten du muga:
Aiello del Friuli Gonars Torviscosa Cervignano del Friuli Palmanova Visco

## Kanpo estekak

* Datuak: Q53223
* Multimedia: Bagnaria Arsa / Q53223
# Bagnasco

Bagnasco Italiako udalerri bat da. Cuneoko probintzian kokatuta dago, Piemonte eskualdean. 965 biztanle ditu, 30,95 kilometro koadroko azaleran banatuta.

## Mugakideak

Bagnascok honako udalerri hauekin egiten du muga:
Battifollo Calizzano Lisio Massimino Perlo Priola Viola Nucetto

## Kanpo estekak

* Datuak: Q18348
* Multimedia: Bagnasco / Q18348
# Bagmati Gunea

Bagmati Gunea (nepaleraz: बागमती), Nepalgo Erdialdeko eskualdeko gune garrantzitsuena da, bertan kokatzen baita Katmandu hiriburua. Hiru milioi biztanle ditu. Izena eremua zeharkatzen duen Bagmati ibaiak ematen dio. 9.428 km²-ko azalera du eta 3.008.487 biztanle.
Gune honetako hiri garrantzitsuenak hauek dira:
* Katmandu
* Patan
* Bhaktapur

## Kanpo estekak

* Datuak: Q9046
* Multimedia: Bagmati Zone / Q9046
# Bagnacavallo

Bagnacavallo Italiako udalerri bat da. Ravennako probintzian kokatuta dago, Emilia-Romagna eskualdean. 16.360 biztanle ditu, 79,58 kilometro koadroko azaleran banatuta.

## Mugakideak

Bagnacavallok honako udalerri hauekin egiten du muga:
Alfonsine Cotignola Fusignano Ravenna Faenza Lugo Russi

## Kanpo estekak

* Datuak: Q52957
* Multimedia: Bagnacavallo / Q52957
# Bagnara Calabra

Bagnara Calabra Italiako udalerri bat da. Reggio di Calabriako probintzian kokatuta dago, Calabria eskualdean. 9.279 biztanle ditu, 24,85 kilometro koadroko azaleran banatuta.

## Mugakideak

Bagnara Calabrak honako udalerri hauekin egiten du muga:
Sant'Eufemia d'Aspromonte Seminara Melicuccà Scilla

## Kanpo estekak

* Datuak: Q54565
* Multimedia: Bagnara Calabra / Q54565
# Aplodactylus

Aplodactylus arrain pertziformeen generoa da, hegoaldeko Ozeano Bareko itsasoetan bizi dena. Aplodactylidae familia monotipikoa osatzen duen bakarra da.

## Espezieak

* Aplodactylus arctidens J. Richardson, 1839
* Aplodactylus etheridgii (J. D. Ogilby, 1889)
* Aplodactylus lophodon Günther, 1859
* Aplodactylus punctatus Valenciennes, 1832
* Aplodactylus westralis B. C. Russell, 1987

## Erreferentziak

* ↑ Froese, R.; D. Pauly.. Family Aplodactylidae - Marblefishes. FishBase.

## Kanpo estekak

* Datuak: Q2411631
* Multimedia: Aplodactylidae / Q2411631
* Espezieak: Aplodactylus
# AppleTalk

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
Appletalk Apple-k asmatutako sare protokolo multzoa da. Macintosh-en sartu zen 1984. urtean eta egun (2007) erabilpenik ez du TCP/IP protokoloen mesedetan.
Appletalk helbide batek 4 bytez osatuta dago. Bi byte sarea identifikatzeko, byte bat nodorako eta gainerako bytea socket-erako.

## Ikus,Gainera

* OSI

## Erreferentziak

* (Ingelesez) Inside AppleTalk: Appletalk protokoloaren jatorrizko espezifikazioak

## Kanpo estekak

* Datuak: Q200606
# Appin

Appin, Eskoziako gaeleraz: An Apainn, Eskoziako udalerri bat da, Argyll eta Bute konderrian.
1752an herri honetan Appingo hilketa jazo zen.

## Kanpo estekak

* Datuak: Q1404409
* Multimedia: Appin, Scotland / Q1404409
# Appingo hilketa

Appingo hilketa, 1752ko maiatzaren 14an, Eskoziako mendebaldean dagoen Appin herritik hurbil jazo zen. Maiz, justiziaren bidegabekeria bezala deskribatua da. 1745eko Jakobiten matxinadaren aldeen arteko liskarren harira gertatu zen.
Robert Louis Stevenson eskoziar idazleak hilketa hau oinarritzat hartuz Bahitua (1885) eleberria idatzi zuen.

## Hilketa

1752ko maiatzaren 14ean, Colin Roy Campbell, ezizenez "Azeri Gorria" bere ilegorria zela eta, Glenureko 44 urteko agintaria, Argyllshire eskualdeko Duror herritik hurbil dagoen Lettermoreko basoan tiratzaile baten tiroa bizkarrean jaso eta bertan hil zen. Hiltzailearen bilaketa bertako klan nagusiaren kideen artean burutu zen, jakobiten aldeko Appingo Stewart klana, aurrez Campbellen aginduz klan horretako kide asko beren etxeetatik kanporatuak izan baitziren.
Susmagarri nagusia, Allan Breck Stewart ihes egina zenez, Stewartarren azken buruzagietako bat zen James Stewart Glengoa (Seumas a' Ghlinne) atzemana eta epaitua izan zen. Allanek hilketan zuzenki parte hartu ez zuela argi gelditu zen arren (koartada irmoa baitzuen), hilketa burutu zen herriko 15 gizonez osatutako epaimahaiak erruduntzat jo zuen. Epailea Archibald Campbell izan zen, hannovertarren aldeko Campbell klanaren buruzagia izan zen.
1752ko azaroaren 8an, James Stewart Stewart Ballachulish herriko hegoaldeko sarbideko zubitik hurbil urkatu zuten. Bere errugabetasuna aipatuz eta urkamendira igo aurretik 35. salmoa esanez hil zen. Gaur egun arte, Eskoziako Lur Garaietan "James Glengoaren salmoa" izenez ezaguna da.

## Kanpo estekak

* Datuak: Q523680
# Apple I

Apple I :
| Eskuz egur karkasa batean osorik muntatutako Apple I ordenagailua. ||
| Mota | Ordenagailu Pertsonala |
| Garatzailea | Steve Wozniak |
| Merkaturatua | 1976ko apirilaren 1a |
| Deskatalogatua | 1977ko irailaren 30a |
| Prozesadorea | MOS 6502 @ 1 MHz |
| Memoria | 4 KB estandarra 8 KB era 48 KB-era txartelen bidez hedagarria |
| Salneurria | 666,66 dolar (2016ko 2.806 dolar) |
Apple Computer 1, gerora Apple I edota Apple-1 izendapenez ezaguna, 1976an AEBetako Apple Computer Company (gaur egungo Apple Inc.) konpainiak merkaturatutako ordenagailu pertsonal bat da. Lehenbiziko ordenagailu pertsonaletako bat izan zen, baita mikroprozesadorea, teklatua eta pantaila batera erabili zituen ordenagailu pertsonala ere. Steve Wozniak ingeniariak diseinatu eta eskuz muntatu zuen, jatorriz bere erabilera pertsonalerako.
Wozniaken adiskidea zen Steven Jobs enpresariak salgai jartzea otu zitzaion. Honela bada, Apple konpainiaren lehenbiziko produktua bilakatu zen. 1976an Homebrew Computer Club elkartean aurkeztua izan zen.
1977an Apple II modeloak jarraitu zion.

## Iruditegia

* Apple I ordenagailuaren txartel nagusia.
* Iragarkia.

## Kanpo estekak

* Datuak: Q18981
* Multimedia: Apple I / Q18981
# Appingedam

Appingedam (entzun) Herbehereetako Groningen probintziako herria da. 2010eko urtarrilaren 1eko erroldaren arabera, herriak 12.046 biztanle zituen.

## Ikus, gainera

* Groningen (probintzia)

## Kanpo estekak

* (Nederlanderaz) Udalaren webgunea.
* Datuak: Q995
* Multimedia: Appingedam / Q995
# Apple Canyon Lake (Illinois)

Apple Canyon Lake Ameriketako Estatu Batuetako erroldak esleitutako leku bat da. Jo Daviess konderrian kokatuta dago, Illinois estatuan. 574 biztanle ditu, 11,318794 kilometro koadroko azaleran banatuta.

## Ikus, gainera

* Jo Daviess konderria

## Kanpo estekak

* Datuak: Q4781141
# Apple Creek (Ohio)

Apple Creek Ohioko herri bat da. Wayne konderrian kokatua dago. 2010ean 1.173 biztanle zituen, 1,50 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q1816973
* Multimedia: Apple Creek, Ohio / Q1816973
# Apple II

Apple II :
| Apple II ordenagailu pertsonala. ||
| Mota | Ordenagailu Pertsonala |
| Garatzailea | Steve Wozniak |
| Merkaturatua | 1977ko ekainaren 10a |
| Deskatalogatua | 1993 |
| Prozesadorea | MOS Technology 6502 |
Apple II edota Apple II Saila, 1977an AEBetako Apple Computer konpainiak ekoitzi eta merkaturatutako ordenagailu pertsonal sail bat da. Nagusiki Steve Wozniak ingeniariak diseinatu zuen. Berez, 1976ko Apple I ordenagailuaren ondorengoa da eta 1980an Apple III modeloak jarraitu zion.
1970eko hamarkadako eta 1980ko hamarkadaren lehen erdiko ordenagailu pertsonal saldu eta arrakastatsuenetako bat izan zen.
Sail handitan ekoitzitako lehenbiziko ordenagailu pertsonala izan zen. Etxeko erabiltzaileen artean sekulako ospea bereganatu zuen, noizbehinka negoziogizonei ere saldua izan zen. Lehenbiziko kalkulu-orria izan zen VisiCalc programa merkaturatzearekin batera, Apple II ordenagailuaren salmentek sekulako hazkundea izan zuten.
Gainera, gaur egun guztiz ohikoa den baina garai hartan oso ehoikoa zen QWERTY teklatua zuen. Ordenagailuak gainean, bi diskete unitate eta pantaila bat zeramatzan.

## Kanpo estekak

* Datuak: Q201652
# Arana (La Plata)

Arana Argentinako Buenos Airesko probintziako La Plata udalerriko dagoen auzoa da.

## Izena

Bere izena euskal emigranteen ondorengoa.

## Demografia

2010ko estimazioen arabera 268 biztanle zituen.

## Erreferentziak

* ↑ «ARANA-LA PLATA» web.archive.org 2016-03-04 (Noiz kontsultatua: 2020-09-16).

## Kanpo estekak

* Antxorena hiriko turismo bulegoa
* Datuak: Q5702278
# Aran jertsea

Aran jertsea (irlanderaz Geansaí Árann eta ingelesez Aran jumper) Irlandako mendebaldeko kostaldean dauden Aran uharteetatik izena hartzen duen jertse mota bat da. Ingeles hiztunen artean "arrantzale jertsea" izenez ere ezaguna da (fisherman's jumper).
Irlanda osoan maiz ikus daiteke, batez ere baserri, landa eta arrantzale giroko jendeak jantzia, jertse mota hau klima latz eta hotzetarako ezinobea baita, artile goxoz egina baitago. Aran jertse klasikoa krema kolore edota zuria da, baina beste hainbat kolore ezberdinetako artilez jositakoak ere badaude.
Musika munduari dagokionez, Aran jertsea The Clancy Brothers irlandar folk taldearen ikur nabarmena da, taldekide guztiak aldioro jertse honekin agertzen baitziren.

## Iruditegia

* Kolore orlegiko Aran jertsea.

## Kanpo estekak

* Datuak: Q2093993
# Arana (Alkiza)

Arana Alkizako bailara edo auzoa. Herrigunea Anoetarekin lotzen dituen Gi-3630 errepidearen alde banatan kokatzen da. Urak Oria ibaian Anoetan isurtzen dituen Mandabe errekak zeharkatzen du bailara.
Bailararen jatorria 1775ean udalak herri-sailetako inaurkina biltzeko dekretu batean dago non udalerria lau bailaratan banatu zuen: Azaldegi, Aldapa, Arana Behea eta Arana Goikoa. Bailaren oraingo konfigurazioa 1940koa da, urte horretan Sakamidra bailara sortu zelako eta bertan Aranako eta Azaldegiko baserri batzuk integratu zirelako.
Arana bailara baserri eta etxe hauek osatzen dute: Agerre, Albiztegi, Altzorbe, Antzieta, Arritzaga, Arritzaga Berri, Beleburupe, Bengoetxea, Bentzalaga, Bentzalaga Txiki, Errekalde, Garaikoetxea, Goiz Argi, Igarantzabal, Intxaurrandiaga, Iriolatza, Lortxinaga, Mendiolazpi, Muinozabal, Soaitz, Sustrai, Udarrats Gorri, Urkullu, Urrutikoetxea, Zumitzeta eta Zumitzeta Borda.
Aranan egon zen herriko hiru errotetako bat, Igaran, 1810ean udalak enkantean jarri eta pribatizatu zuena.
Alkizako jarduera ekonomiko inportanteenetako batzuk Aranan kokatzen dira: Elektralkiza zentral hidroelektrikoa, Inazio Urruzola txakolindegia, Soaitz zorrozketak eta Intxaurraundiagako behitegia.
Bestetik, Errekalde baserriaren ondoan Anoetako zentral elektrikoaren saltora doan ura biltzeko presa eta ubidearen hasiera daude. Presak Mandabe errekaren urak biltzen ditu.
Aipagarriak dira Intxaurrandiagako karobia, Mandabe erreka zeharkatzen duen zubiaren ondoan dagoena, eta Altzorbeko iturri-latsarria.

## Erreferentziak

* ↑ Aranburu Ugartemendia, Pello Joxe. (2006). Alkiza auzo eta hiribilduaren azterketa historikoa (1348-1950). Autore editore, 313 or. ISBN 84-606-3058-7..
* ↑ http://www.alkiza.eus/eu/multimedia/etxe-baserriak/arana-bailara..
* ↑ https://inaziourruzola.eus/..
* Datuak: Q87970672
# Aramón Valdelinares

Aramón Valdelinares eski estazioa Iberiar sisteman dago, Teruelgo probintziako Valdelinares herrian. Zehazkiago, aipaturiko probintziako Gúdar-Javalambre eskualdean eta probintziako hiriburutik 70 kilometrora.

## Deskribapena

Bere tamaina txikia gora-behera, 2000 metroko altuerara dagoen eski estazio hau oso interesgarria da Aragoi eta Valentziako Erkidegoko zaletuentzat, Teruel hegoaldean baitago, Gúdarreko mendizerran.

## Zerbitzuak

Eski alokairua, eski konponketa, eskigordetzaileak, eski eta snowboard eskola, haurtzaindegia, dendak, kontsultategia, musika haria eta megafonia jatetxea, kafetegiak eta terrazak eguzkia hartzeko.

## Kanpo estekak

* Datuak: Q3572141
* Multimedia: Estación de Esquí de Valdelinares / Q3572141
# Aran (argipena)

Aran hitzak zenbait adiera ditu:
* aran, aranondoaren fruitua;
* Aran, Lleidako (Katalunia) harana; Okzitaniako hizkuntzaz.
* Aran uharteak, Irlandako Errepublikako uharteak.

## Ikus, gainera

* Haran edo ibarra.
* Harana, Arabako udalerria.
* Arhan ibaia (inoiz Harana idatzia), Nafarroa Behereko eta Lapurdiko ibaia.
# Aran Zalewski

Aran Zalewski,, (Margaret River, Mendebaldeko Australia, Australia, 1991ko martxoaren 21a), belar-hockeyan lehiatzen den kirolari australiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen belar-hockeyan Australiako taldearekin, Belgikaren atzetik eta Indiaren aurretik.
Taldea, honako hauek osatzen zuten: Daniel Beale, Joshua Beltz, Tim Brand, Andrew Charter, Tom Craig, Matt Dawson, Blake Govers, Jeremy Hayward, Tim Howard, Dylan Martin, Trent Mitton, Eddie Ockenden, Flynn Ogilvie, Lachlan Sharp, Joshua Simmonds, Jacob Whetton, Tom Wickham eta Aran Zalewski-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Gizonezkoa. |

## Erreferentziak

* ↑ «Aran Zalewski» olympedia.org (Ingelesez)
* ↑ «Aran Zalewski» FIH (Ingelesez)

## Kanpo estekak

* Datuak: Q4784051
# Arana (Bermeo)

    Artikulu hau Bermeoko auzoari buruzkoa da; beste esanahietarako, ikus «Arana».
Arana (edo Arene) Bermeoko (Bizkaia) auzoa da eta udalerriaren ipar-mendebaldeko lurretan kokatzen da. Auzoa etxebizitza bakan batzuez eta auzokide gutxi batzuez osatuta dago. Auzoa bi gunetan banatzen da, batetik ohiko Arana eta bestetik Kaboa izeneko gunea.

## Baserriak

Arana auzoko baserriak honakoak dira: Itsasgane, Grandene, Txankane, Etxebarri (gaur egun Ikastola bertan dago), Itsasalde, Patxotene, Azatarrotxu, Etxerre, Azatarro, Landabaso, Arana, Aranburu, Gibele, Flores, Iturrondo, Beitegi, Marinone, Kasakane, Santakruz, Aborta, Gorostadi, Madari,, Muskerritxune, Sartzalleku, Peruarezti, Albarezenebekoa, Albarezenegoikoa, Iturrieta, Talaiepe, Bidekoetxe, Bekoetxe eta Erdikoetxe.

### Desagertutako baserriak

Atxgane, Altamira, Juliane, Piezatetxe, Goikoetxe eta Grandene.

## Bibliografia

   * Idoia Estornes Zubizarreta, Bernardo Estornés Lasa, Enciclopedia general ilustrada del Pais Vasco, Volumen 1, Editorial Auñamendi, Estornes Lasa Hnos, 1969, ISBN 84-7025-147-3, 9788470251474

## Kanpo estekak

* (Ingelesez)(Gaztelaniaz)(Frantsesez) Bermeoko udal webgunea
* Datuak: Q3572344
* Multimedia: Arana (Bermeo) / Q3572344
# Artemis programa

Artemis programa, NASAk Ilargiaren esplorazioa robot eta gizakiekin burutzea helburu duen programa bat da. Programa honetan,NASAz gain Europako Espazio Agentzia, Japoniako Espazio Agentzia eta Kanadako Espazio Agentziak ere partehartzen dute.
1972an Apollo 17 misioak gizakia Ilargi zuen jarri zuen azken alditik, Artemis programa Ilargian gizakiaren presentzia berrezartzen saiatuko da.

## Misioak

* Artemis 1
* Artemis 2
* Artemis 3
* Artemis 4
* Artemis 5
* Artemis 6

## Kanpo estekak

* Datuak: Q63819987
* Multimedia: Artemis program / Q63819987
# Artemisa (argipena)

Artemisa izenak hainbat adiera du:
Bestelakoak:
* Artemisa (probintzia), Kubako probintzia
* Artemisa (hiria), Kubako probintzia horretako hiriburua
Ikus, gainera:
* Artemisia (argipena)
* Artemis (argipena)
# Artemisia (argipena)

Artemisia izenak hainbat adiera du:
Artemisa jainkosa greziarraren izen aldaera da Artemisia. Adibidez pertsona hauena:
* Artemisia I.a Kariakoa, Halikarnasoko erregina.
* Artemisia Gentileschi, Barrokoko margolaria.
Bestelakoak:
Ikus, gainera:
* Artemisa (argipena)
* Artemis (argipena)
# Artemisako probintzia

    Artikulu hau Kubako probintziari buruzkoa da; beste esanahietarako, ikus «Artemisa (argipena)».
Artemisako probintzia (gaztelaniaz: Provincia de Artemisa) Kubako 15 probintzietako bat da, uhartearen mendebaldean dagoena. Hiriburua Artemisa da.
2010eko abuztuan Nazio Biltzarrak Kubaren banaketa administratiboan aldaketak egin zituen (2011ko urtarrilaren 1etik aurrera indarrean daudenak). Bi probintzia berriak sortu zituen antzinako Habanako probintziatik (eta baita Pinar del Ríoko probintziako ekialdeko hiru udalerri gehituta): Artemisa eta Mayabeque. Matanzasko Varadero antzinako udalerria ere desegin eta Cárdenasekin batu zuten.

## Udalerriak

| Udalerria | Azalera (km²) | Biztanleria (2011) |
| Mariel | 270,85 | 44786 |
| Guanajay | 110,26 | 28750 |
| Caimito | 239,4 | 39304 |
| Bauta | 155,13 | 48024 |
| San Antonio de los Baños | 126,37 | 49942 |
| Güira de Melena | 199,22 | 39821 |
| Alquízar | 194,36 | 32501 |
| Artemisa | 688,7 | 82917 |
| Bahía Honda | 784,14 | 45124 |
| Candelaria | 301,42 | 20283 |
| San Cristóbal | 934,4 | 70940 |
| Guztira | 4.004,27 | 502.392 |

## Erreferentziak

* ↑ cubadebate. (2010-8-1). Parlamento cubano aprueba creación de dos nuevas provincias. .
* ↑ «Cuba tiene dos nuevas provincias» El Nuevo Herald 2010-8-6.

## Kanpo estekak

* Datuak: Q115325
* Multimedia: Artemisa Province / Q115325
# Artemisa (hiria)

    Artikulu hau Kubako hiriari buruzkoa da; beste esanahietarako, ikus «Artemisa (argipena)».
Artemisa Kubako udalerri eta hiria da, Artemisa probintziako hiriburua. 82.873 pertsona bizi dira udalerrian, horietatik 23.743 landa eremuan, hau da, % 71,4ko urbanizazio tasa du.
Artemisa 11 barrutitan banatzen da: Cañas, Capellanías, Cayajabos, Dolores Uno, Dolores Dos, Guanímar, Mojanga, Pijirigua, Puerta de la Güira, Rural, Urbano eta Virtudes.
Artemisa Pinar del Río probintziakoa izan zen 1976ra arte. 2011 hasteararekin Artemisa izeneko probintzia sortu zen, hiri honetan duelarik hiriburua. Ordura arte, udalerria desagertutako La Habana probintziaren parte zen.

## Artemisar ezagunak

* Salvador Massip Valdés (1891–1978), geografoa eta diplomatikoa
* Ramiro Valdés (j. 1932 ), politikaria eta militarra
* Arturo Sandoval (j. 1949 ), kubatar-estatubatuar jazz emusikaria.
* Daymaro Salina (1987), kubatar-portugaldar eskubaloi jokalaria
* Orlando Ortega (j. 1991), kubatar-espainiar atleta
* Lidiannis Echeverria Benitez (j. 1996 ), hondartzako boleibol jokalaria

## Kanpo estekak

* Artikulu hau, osorik edo zatiren batean, Alemanezko Wikipediako «Artemisa» artikulutik itzuli da; zehazki, 2022-09-03ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q115006
* Multimedia: Artemisa / Q115006
# Barbolla

Barbolla Segoviako udalerria da, Comunidad de Villa y Tierra de Sepúlveda eskualdean dagoena.
2009ko urtarrilaren 1eko erroldaren arabera 205 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1776911
* Multimedia: Barbolla / Q1776911
# Barbona

Barbona Italiako udalerri bat da. Paduako probintzian kokatuta dago, Veneto eskualdean. 585 biztanle ditu, 8,59 kilometro koadroko azaleran banatuta.

## Mugakideak

Barbonak honako udalerri hauekin egiten du muga:
Rovigo Vescovana Lusia Sant'Urbano

## Kanpo estekak

* Datuak: Q34357
* Multimedia: Barbona / Q34357
# Banda band

"Banda Band" Oskorri musika talde euskaldunak 2007an argitaratutako diskoa da, hirugarren zuzenekoa.
15. eta 25. urteurrenak ospatu ondoren, 35. urtemuga zela-eta lan hau kaleratu zuten, Bilboko Udal Bandarekin batera egindakoa eta Arriaga Antzokian 2006ko abenduaren 15, 16 eta 17an emandako kontzertuetan grabatutakoa.

## Kanpo estekak

* Diskaren aurkezpena Oskorriren webgunean.
* Datuak: Q12254754
# Banda barrutia

Banda barrutia Indiako barruti bat da, Chitrakoot dibisioan, Uttar Pradesh estatuan. 1.799.410 biztanle ditu 4.413 kilometro koadrotan.

## Mugakideak

Honako barrutiekin egiten du muga:
Hamirpur barrutia Chitrakoot barrutia Fatehpur barrutia

## Ikus, gainera

* Uttar Pradesh

## Kanpo estekak

* Datuak: Q2131759
* Multimedia: Banda district, India / Q2131759